ინტერი მაიამი (საფეხბურთო კლუბი)

ინტერი მაიამი () — ამერიკული საფეხბურთო კლუბი ქალაქ მაიამიდან. 2020 წლიდან თამაშობს MLS-ში, შეერთებული შტატებისა და კანადის უმაღლეს საფეხბურთო ლიგაში.

კლუბი ეკუთვნის Miami Beckham United-ის ინვესტორთა ჯგუფს, რომელსაც დეივიდ ბეკჰემი ხელმძღვანელობს. კლუბმა საერთაშორისო ყურადღება ჯერ კიდევ მის დაარსებამდე მიიპყრო, კლუბის პრეზიდენტისა და თანამფლობელის, დეივიდ ბეკჰემის წყალობით, შემდეგ კი 2023 წელს, როდესაც ისტორიაში ერთ-ერთმა საუკეთესო ფეხბურთელმა, ოქროს ბურთის რვაგზის მფლობელმა და მსოფლიო ჩემპიონმა ლიონელ მესიმ კლუბთან კონტრაქტს მოაწერა ხელი. ამის შემდეგ, კლუბმა თავისი პირველი ოფიციალური ჯილდო — ლიგის თასი 2023 — კონკაკაფის ჩრდილოეთ ამერიკის ზონალური შეჯიბრი მოიგო, რამაც ასევე პირველად მოუპოვა „ინტერ მაიამის“ კვალიფიკაცია კონკაკაფის ჩემპიონთა ლიგაზე (, ) — ჩრდილოეთ ამერიკის, ცენტრალური ამერიკისა და კარიბის ზღვის უმთავრეს კონტინენტალურ საფეხბურთო ტურნირზე. 

 ისტორია 

 გაფართოება 
2012 წლის ნოემბერში MLS-ის კომისარმა დონ გარბერმა დაადასტურა ლიგის ინტერესი მაიამიში ახალი ფრანშიზის შექმნასთან დაკავშირებით, მას შემდეგ, რაც 2001 წელს „მაიამი ფიუჟენმა“ არსებობა შეწყვიტა და საინვესტიციო ჯგუფის შეთავაზება მარსელო კლაურესთან და „ბარსელონასთან“ 2009 წელს ჩაიშალა. „ბარსელონასა“ და ქალაქში მცხოვრები ბოლივიელი ბიზნესმენის, მარსელო კლაურეს ხელმძღვანელობით მოქმედმა მაიამის გაფართოების გუნდმა, 2008 წლის ოქტომბერში განაცხადა გაფართოებისა და მომდევნო გეგმების შესახებ, რაც უკვე 2011 წლის სეზონში თამაშის დაწყებას უკავშირდებოდა.

 ადრეული წლები (2020–2023) 

მაიამის „ინტერმა“ MLS-ში პირველი მატჩი 2020 წლის 1 მარტს, სტუმრად, საფეხბურთო კლუბ „ლოს-ანჯელესთან“ ჩაატარა და  1–0 დამარცხდა. კლუბის ისტორიაში პირველი გოლი იმავე სეზონის მომდევნო მატჩში, 7 მარტს, „დი სი იუნაიტედის“ კარში როდოლფო პისარომ გაიტანა. „ინტერის“ პირველი საშინაო მატჩი 2020 წლის 14 მარტს, ბექჰემის ყოფილი კლუბის, „ლოს-ანჯელეს გელაქსის“ წინააღმდეგ უნდა გამართულიყო, თუმცა მატჩი COVID-19-ის პანდემიის გამო გადაიდო. 2020 წლის 23 აგვისტოს მაიამის „ინტერმა“ პირველი გამარჯვება „ორლანდო სიტისთან“ გამართულ შეხვედრაში მოიპოვა ანგარიშით 3–2. 2021 წლის 7 იანვარს, ორმხრივი შეთანხმების შედეგად, გუნდი დიეგო ალონსომ დატოვა. 2021 წლის 18 იანვარს „ინტერის“ ახალ მთავარ მწვრთნელად ინგლისის ქალთა საფეხბურთო ნაკრების მთავარი მწვრთნელი ფილ ნევილი დაინიშნა, ხოლო კლუბის სპორტულ დირექტორად — კრის ჰენდერსონი „სიეტლ საუნდერსიდან“.ფილ ნევილი „ინტერ მაიამის“ მთავარი მწვრთნელი ხდება 2021 წლის 23 მარტს გამოცხადდა, რომ ზაფხულში კლუბს კირან გიბსი (Kieran Gibbs) — „ვესტ ბრომთან“ კონტრაქტის ამოწურვის შემდეგ შეუერთდებოდა. 2023 წლის 23 თებერვალს გიბსსა და მაიამის „ინტერს“ შორის მიღწეული ორმხრივი შეთანხმების საფუძველზე მიიღეს გადაწყვეტილება კლუბთან კონტრაქტის გაწყვეტის შესახებ. მოგვიანებით იგი კლუბის სამაუწყებლო გუნდს შეუერთდა. 2020 წლის 13 აგვისტოს კლუბთან კონტრაქტი გააფორმა მატუიდიმ. მისი დებიუტი შედგა 6 სექტემბერს, „ნეშვილთან“, უგოლო ფრით დამთავრებულ MLS-ის საშინაო შეხვედრაში. 2022 წლის იანვარში მატუიდი 2022 წლის სეზონისთვის გუნდის განაცხადიდან ამოიღეს. 2022 წლის 23 დეკემბერს მატუიდიმ 18-წლიანი კარიერის შემდეგ პროფესიონალური ფეხბურთიდან წასვლის შესახებ განაცხადა. 2022 წლის 26 იანვარს მაიამის „ინტერის“ მაისურით რომეო ბექჰემმა პირველად ითამაშა წინასასეზონო მატჩში „უნივერსიტარიო დე დეპორტესის“ წინააღმდეგ.

2021 წელს ძმებმა მასებმა (Mas brothers) Claur and Son-ისგან გუნდის საკონტროლო პაკეტის შეძენის თაობაზე გარიგება დაასრულეს.

ლიონელ მესის ეპოქა (2023–დღემდე)

2023 წლის 1 ივნისს მაიამის „ინტერმა“ კლუბსა და ნევილს შორის თანამშრომლობის დასრულების შესახებ განაცხადა. იმ დროისთვის კლუბი ბოლო ადგილს იკავებდა აღმოსავლეთ კონფერენციაში. ოთხი დღის შემდეგ, იმ პერიოდისთვის ოქროს ბურთის შვიდგზის მფლობელმა ლიონელ მესიმ განაცხადა, რომ „პარი სენ-ჟერმენის“ დატოვების შემდეგ კლუბში თავისუფალი აგენტის სტატუსით გადმოსვლას აპირებდა, მას შემდეგ, რაც უარი თქვა საუდის არაბეთის პროფესიონალური ლიგის კლუბ „ალ-ჰილალში“ გადასვლაზე და გამორიცხა „ბარსელონაში“ დაბრუნების შესაძლებლობა. მესიმ 2023 წლის 15 ივლისს გააფორმა კონტრაქტი და გუნდს MLS-ის 2025 წლის სეზონამდე შეუერთდა. არგენტინის ეროვნული ნაკრებისა და „ბარსელონას“ ყოფილი მთავარი მწვრთნელი არგენტინელი ხერარდო მარტინო 28 ივნისს მაიამის „ინტერის“ მთავარ მწვრთნელად დაინიშნა და კლუბში მუშაობას მომდევნო თვიდან შეუდგა.

 ფერები და სამკერდე ნიშანი

„მაიამი ბექჰემ იუნაიტედის“ ჯგუფმა გუნდის სახელწოდება, სიმბოლიკა და ფერები საზოგადოებას 2018 წლის 5 სექტემბერს გააცნო. სახელი გამოცხადდა, როგორც Club Internacional de Fútbol Miami (Inter Miami CF). გერბი ქალაქის არტ-დეკოს არქიტექტურული ტრადიციებიდან გამომდინარე სტილისა და ფერების გათვალისწინებით შეიქმნა და გამოსახავს ორ დიდ თეთრ ყანჩას გადაჯაჭვული ფეხებით, რომლებიც ქმნიან ასო M-ს. ყანჩებს შორის გამოსახულია მზის დაბნელება შვიდი სხივით, იმ ნომრის პატივსაცემად, რომელსაც ბექჰემი ხშირად ატარებდა როგორც მოთამაშე. 

 ფორმები წლების მიხედვით 

 საშინაო 

 საგარეო 

 სპონსორები და ეკიპირება 
SeasonKit manufacturerShirt sponsorSleeve sponsor2020AdidasNoneBaptist Health2021XBTONone2022Xmanna2023Fracht Group2024–Royal Caribbean

 ქომაგები 
კლუბს ჰყავს ქომაგთა ოთხი ოფიციალური ჯგუფი: The Siege, Southern Legion, Vice City 1896 და Nación Rosa Y Negro.

მიღწევები

საერთაშორისო
ლიგის თასი
ჩემპიონი (1): 2023

 მოთამაშეები და პერსონალი 

 ტექნიკური პერსონალი 
2024 წლის 19 დეკემბრის მდგომარეობით
სახელიპოზიციამოქალაქეობა ხავიერ მასკერანო მთავარი მწვრთნელი   ხორხე თეილერი მთავარი მწვრთნელის ასისტენტი   ხავიერ მორალესი მთავარი მწვრთნელის ასისტენტი   სებასტიან სახა მეკარეების მწვრთნელი   როდოლფო პალადინი ფიზმომზადების მწვრთნელი   მანუელ ალფარო ფიზმომზადების მწვრთნელის ასისტენტი   დამიან სილვერო ვიდეო ანალიტიკოსი   გარისონ დრეიპერი შესრულების დირექტორი  ნიკი ბუდალიჩი საფეხბურთო ოპერაციების დირექტორი   სემ გრეგორი მთავარი ანალიტიკოსი   ხავიერ ასენსი ბიზნესის მთავარი ოფიცერი   კირან გიბსი მედია ოფიცერი  

 მთავარი მწვრთნელები 
2024 წლის 19 დეკემბრის მდგომარეობით
სახელიმოქალაქეობაპერიოდი დიეგო ალონსო   2019 წლის 30 დეკემბერი – 2021 წლის 7 იანვარი24731429.17 ფილ ნევილი   2021 წლის 18 იანვარი – 2023 წლის 1 ივნისი9035134238.89 ხავიერ მორალესი  2023 წლის 1 ივნისი – 2023 წლის 10 ივლისი713314.29 ხერარდო მარტინო  2023 წლის 10 ივლისი – 2024 წლის 22 ნოემბერი24108641.67  ხავიერ მასკერანო  2024 წლის 26 ნოემბერი – დღემდე0000—

 კლუბის DP ისტორია 

მოთამაშეწინა კლუბიწლები, როგორც DP  მატიას პელეგრინი   ესტუდიანტესი 2020  როდოლფო პისარო  მონტერეი 2020–2023  გონსალო იგუაინი  იუვენტუსი 2020–2022  ბლეზ მატუიდი  იუვენტუსი 2021  გრეგორი  ბაია 2021–2023  ალეხანდრო პოსუელო  ტორონტო 2022  ლეონარდო კამპანა  ვულვერჰემპტონ უონდერერსი 2023–  ლიონელ მესი  პარი სენ-ჟერმენი 2023–  სერხიო ბუსკეტსი  ბარსელონა 2023–

რესურსები ინტერნეტში

კომენტარები

სქოლიო

კატეგორია:აშშ-ის საფეხბურთო კლუბები